《早春怨 同竹垞、耕客、南渟、菘塍、西畯饮玉兰花下》
清代·龚翔麟

小径风香。官梅褪了，坼到银囊。五度春衣、一番寒具，犹是江乡。

安排瓦枕藤床。便屐齿、沾泥不妨。竹外空亭，尊前旧侣，容我清狂。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。